[{"text_idx": "#000001", "text": "Po\u0303rgulistest, vandaalidest ja tehnika remontimisest"}, {"text_idx": "#000003", "text": "Teisipa\u0308eva o\u0303htuks suutsin ennastki rajale vinnata. Rajameister varus paagid ku\u0308tet ta\u0308is ja lu\u0308kkas pa\u0308ev otsa rada, nii et o\u0303htuks sai see ta\u0308itsa siledaks. Pu\u0308hapa\u0308eval ja esmaspa\u0308eval sadas mo\u0303nusalt vihma, nii et rada oli hea hooldada, aga vett tuli ikka nii va\u0308he, et o\u0303htuks kippus rada kohati juba tolmu u\u0308les vo\u0303tma."}, {"text_idx": "#000004", "text": "Minu to\u0308o\u0308deks ja\u0308rgnevatel pa\u0308evadel oli veel agaralt netimajanduses Po\u0303rguliste so\u0303iduga tegeleda \u2013 u\u0308ritust jagada, eelreganuid kirja panna, nende kirjadele vastata, ajavo\u0303tule info saata, Velt Motocenteriga asju ajada, kes soovisid Po\u0303rguliste Metsaso\u0303idule endid promoma tulla jne. Kolmapa\u0308eval to\u0303ime Tapalt pakiautomaadist sinna saadetud auhinnad \u2013 vineerist kikilipsud Augustiballi puhul \u2013 a\u0308ra, ostsime kaks kasti s\u030campust ja kangapoest lipsude tarvis linti. Jalutasime ka Po\u0303rguliste rada la\u0308bi ja otsisime vo\u0303imalusi uuteks"}, {"text_idx": "#000005", "text": "Siit vo\u0303iks ju ku\u0308ll uue rajalo\u0303igu tuua?"}, {"text_idx": "#000006", "text": "lo\u0303ikudeks ning panime rajaplaane paika. Juba varasemalt oli Tuljo u\u0308he krossiraja a\u0308a\u0308rse lo\u0303igu kopaga a\u0308ra kaevandanud ja perve pealse vo\u0303saga u\u0308ks-null teinud, nii et sinna kohta sai va\u0308ike hu\u0308pegi. Kolmapa\u0308eval oli veel viimane vo\u0303imalus metsarajal trenni teha, mida u\u0308ks meeskondliku paar ka a\u0308ra kasutas."}, {"text_idx": "#000007", "text": "Metsaraja ettevalmistustega tegi Tuljo algust neljapa\u0308eval, mil eelnevalt planeeritud uued metsaraja lo\u0303igud sisse lu\u0308kkas ja jo\u0303udis veel ka suure osa rada a\u0308ra hooldada. Ja nagu vene tehnikale kohane, sai ta mitu korda ka buldooseril linti tagasi peale panna, mis on parajalt palju aega ro\u0308o\u0308viv tegevus. Siis saime veel kohaliku talu peremehega la\u0308bi ra\u0308a\u0308kida, kust ja kuidas tema po\u0303llult so\u0303ita vo\u0303ime. Reedel ja\u0308tkas rajameister oma to\u0308o\u0308d ja mul tuli ajakirja Maale tarvis leiutaja rubriiki lugu kirjutada. Su\u0308gisnumbris tuleb juttu leiutaja Viplalast, kes omale ka\u0308epa\u0308rastest vahenditest toreda pitsa ahju tegi, armastab traktoreid putitada ja vajadusel on isegi kuue tunniga koju emexi hunnikus leiduvatest asjadest valukoja teinud, et alumiiniumist uus detail valada."}, {"text_idx": "#000008", "text": "Vahepeal saime ka pa\u0308ris to\u0303siselt vihastuda. Juba paar pa\u0308eva enne ma\u0308rkasime, et mingi maastur on meil ka\u0308inud ja sutsu ka krossiraja pinnast katsetanud. U\u0308ks hommik avastas Tuljo krossirajalt aga juba pa\u0308ris ra\u0308iged ja\u0308ljed ja loomulikult oli ko\u0303vasti piruette stardisirgel lastud ja pinnas ko\u0303ik segamini keeratud. Ilmselt oli vist kehva maastur, sest osadest krossiraja hu\u0308petest u\u0308les va\u0308ga ei saanud, nii et hu\u0308petel olid va\u0308ga su\u0308gavad augud sisse puuritud. Ta\u0308nks jobu! Selle teo to\u0303ttu tuli traktor ja\u0308lle ka\u0308ima panna ja ku\u0308tust raisata, et hu\u0308pped tagasi korda teha. Lisaks avastasime (ei tea, kas maasturirahva tegu vo\u0303i lihtsalt keegi tahab sitta keerata), et meie kevadel paigaldatud ajavo\u0303tu kaabli toru u\u0308ks maapealne ots on kadunud. Tuljol oli ja\u0308etud stardisirge kurvi pikalt maast va\u0308lja turritama kaks toruotsa."}, {"text_idx": "#000009", "text": "Ilmselt mo\u0303ne u\u0308sna kohaliku sea ja\u0308ljed"}, {"text_idx": "#000010", "text": "Nu\u0308u\u0308d ja\u0308rsku paistis ainult u\u0308ks. Keegi oli ka\u0308inud, kaevanud va\u0308heke maa alla ja saaginud toruotsa maha, mis ta\u0308hendab meie jaoks nu\u0308u\u0308d seda, et peame toru uuesti lahti kaevama ja uue paigaldama. Ikka kummalisi tegusid ka\u0308iakse meil tegemas. Kes ka\u0308ib pru\u0308gi laiali puistamas, kes torusid saagimas. Hetkel tahaks ku\u0308ll midagi ropusti o\u0308elda, aga maasturimees, ole mureta \u2013 sinu saame me veel ka\u0308tte ja saad uue jalaka\u0308ijate tunneli ehitada, mis sinu tegevuse to\u0303ttu kahjustada sai!"}, {"text_idx": "#000011", "text": "Laupa\u0308eval la\u0308ks juba asisemaks to\u0308o\u0308ks. Treenijaid ka\u0308is sel na\u0308dalal u\u0308ldse va\u0308ga va\u0308he \u2013 vist ongi nu\u0308u\u0308d see vaikne aeg rajal ka\u0308tte jo\u0303udnud. Laupa\u0308eval oli rajal lisaks meile vaid kaks so\u0303itjat, kes samuti imestasid, et kus ku\u0308ll ko\u0303ik on. Tuljo ja\u0308tkas lu\u0308kkamisto\u0308id. Mina sain murult kivid a\u0308ra korjata ja muru niidetud. Ja kes veel ei tea, siis loomulikult peavad rajaomanikud ka vetsusid ku\u0308u\u0308rima. Kuna neid on meil nu\u0308u\u0308d kokku seitse, siis on seegi paras ajamahukas to\u0308o\u0308. Kummalisel kombel mo\u0303ni ikka plahvatab meil seal prilllaua la\u0308heduses ja siis tuleb eemalt ko\u0303vasti tugevatoimelist autopesuainet peale pihustada, lasta liguneda ja siis a\u0308mbrite kaupa vett loopida. Saime sellegi u\u0308sna ebameeldiva to\u0308o\u0308ga hakkama ja vetsud taas kenasti korda ning paberivarud ta\u0308iendatud."}, {"text_idx": "#000012", "text": "Kuna meid on nu\u0308u\u0308d kolm, saab ko\u0303ige pisemgi rajato\u0308o\u0308des kaasa lu\u0308u\u0308a"}, {"text_idx": "#000013", "text": "Ja loomulikult hakkas buldooser oma lintidega ja\u0308lle na\u0308kku panema. U\u0308ks pool jooksis ja\u0308lle maha ja metsas parajalt lollaka koha peal. Nii viis Tuljo kopa metsa ja hoidis hinge kinni, et see ratastega kopp ikka ma\u0308est u\u0308les suudaks ronida ja leiutas seal siis tundide viisi igasugu mooduseid, kuidas kopa ja trossi abil see lint taas peale saada. Kutsus minugi appi ja vastu tahtmist ma selles kopas kusagil ja\u0308rsaku peal pidin ko\u0303lkuma ja NATti jupi haaval to\u0303mbama. Pa\u0308rast lapse su\u0308ndi olen ma selliste asjade koha pealt kuidagi eriti pehmoks ka\u0308tte a\u0308ra la\u0308inud \ud83d\ude00 Ei olnud minust piisavalt abi ja linti tagasi ei saanudki. La\u0308ksin ma\u0308est alla puu taha peitu juhuks kui tross peaks mingil po\u0303hjusel NATi ja kopa vahelt pinge alt vabanema ja tahaks mu pead otsast lo\u0303igata. Nii no\u0308kerdas Tuljo NATi raja pealt meeter meetri haaval eest a\u0308ra ja loobusime rohkem aega raiskamast selle peale. O\u0303nneks pa\u0308a\u0308ses eelmisel pa\u0308eval haiglast va\u0308lja meie Belaruss, panime sellele libisti taha ja saime to\u0308id ja\u0308tkata. Ja nii see viimane lihv ka\u0308ib \u2013 u\u0308ks la\u0308heb traktoriga ees, teine jalgsi ja\u0308rgi ja paneb linte, korjab kive, kaikaid ja murrab oksi. Rada oli u\u0308ldiselt va\u0308ga kuiv, nii et o\u0303htu lo\u0303ppedes olime parajad tolmuahvid. Seda juba ette teades, olid bussi peal to\u0308rts seepi ja saunalinad, nii et pa\u0308ris mo\u0303nus oli o\u0303htuha\u0308maruses tiiki sulpsatada ja end puhtaks ku\u0308u\u0308rida."}, {"text_idx": "#000014", "text": "Pu\u0308hapa\u0308eva hommikul rajale jo\u0303udes tervitasid meid ja\u0308lle parklas juba tuttavad maasturi ja\u0308ljed. Meie o\u0303nneks sel korral polnud rada lo\u0303hkumas ka\u0308idud, ku\u0308ll aga oli piruette lastud hooga parklas. Hommikul saime asju sa\u0308ttida: genekas ajavo\u0303tu tarvis paika, muusika ma\u0308ngima, lisakatse ette valmistada, Veldi prooviso\u0303idu jaoks va\u0308ike rajalo\u0303ik ma\u0308rgistada ja pa\u0308ev vo\u0303iski alata. Ko\u0303ik sujus kenasti ja ta\u0308pselt keset so\u0303itu tuli rada libedaks tegema ja tolmu kinni vo\u0303tma vast selle suve ko\u0303ige hoogsam vihm. Rada oli raske, aga paistis, et mehed ise o\u0303nnelikud \ud83d\ude00 Ei taha ku\u0308ll midagi pahasti o\u0308elda, aga kerge halb maitse ja\u0308i meil sellest, et saime teada, et oma tsiklite promomise eest Po\u0303rgulistele auhindadeks toodud so\u0303iduprillid on u\u0308he so\u0303itja so\u0303nul kaupluses juba ku\u0308mme aastat olnud ja ega neile so\u0303iduks tarvilikke kilesidki pole vo\u0303tta, seega suht mo\u0303ttetu kraam. Lubasime selle seitsme paari prillide eest (viis paari ja\u0308id ja\u0308rgmiseks u\u0308rituseks) kaupmehel tulla end promoma, panime ise ba\u0308nnerid hommikul u\u0308les, tema pani surfilipud. U\u0308rituse lo\u0303ppedes sain telefoniko\u0303ne, et nad ise la\u0308ksid a\u0308ra ja korjaku me surfilipud siis ka kenasti kokku. Noh, esiteks oleks vo\u0303inud oma plaanidest varem ra\u0308a\u0308kida. Teiseks, pa\u0308ev oli olnud piisavalt pikk, et me ei hakanud u\u0308he eduka ettevo\u0303tte asju koristama, kes kasutasid meie u\u0308ritust endi promomiseks ega aega raiskama oma va\u0308ikse neljakuuse lapse arvelt. Lipud lehvivad siiani raja a\u0308a\u0308res ja minugi poolest vo\u0303ivad edasi lehvida, igau\u0308ks vastutagu ise oma vara eest."}, {"text_idx": "#000015", "text": "Po\u0303rguliste so\u0303itu ja\u0308a\u0308dvustas so\u0303ber Meelis, kes oli u\u0308ritust vaatama tulnud, aga surusime talle spontaanselt krossiraja fotoka ka\u0308tte ja saatsime so\u0303itjaid ja\u0308a\u0308dvustama. Galerii leiab Aravete krossiraja Facebooki lehelt Augustiball"}, {"text_idx": "#000016", "text": "Pa\u0308rast u\u0308ritust korjasime oma kola kokku ja koristasime platsi a\u0308ra. Po\u0303rgulisi tahaks kohe eriti kiita \u2013 va\u0308ga viisakad ku\u0308lalised! Kui pa\u0308rast EHKKi etappi korjasime laga kokku ja viisime Va\u0308a\u0308tsa pru\u0308gilasse endilegi u\u0308llatuseks tervelt 150 kilogrammi pru\u0308gi!?, siis pa\u0308rast metsaso\u0303itu sain vaid kolmest va\u0308lja pandud pru\u0308gikotist u\u0308he kerge koti pru\u0308gi kokku saputada ja parklast neli taarat kokku korjata. Aita\u0308h viisakatele inimestele!"}, {"text_idx": "#000017", "text": "Esmaspa\u0308eval puhkasime niisama va\u0308simust va\u0308lja ja tellisime mu a\u0308mmalt sauna. Teisipa\u0308eval asus Tuljo juba ja\u0308lle tegudele ja to\u0303mbas Belarusiga kergelt raja u\u0308le. Nu\u0308u\u0308d viimased pa\u0308evad on kulunud sellele, et NAT metsast a\u0308ra tuua ja seda remontida. Ja see, mida mina alati nende trossidega to\u0303mbamiste juures pelgan, juhtuski. O\u0303nnelik o\u0303nnetus, aga Tuljo saigi pinge alt vabanenud trossi otsaga piki nina, mis nu\u0308u\u0308d suurelt lo\u0303hki. Lindid on va\u0308lja veninud ja Tuljo koos oma isa Jaaguga ma\u0308ssavad sellega, et lindid maha vo\u0303tta ja lu\u0308li vahelt va\u0308lja saada. Lisaks oli uusi polte lintide jaoks tarvis ja mingeid asju veel. Tuljo kolas u\u0308mberkaudsed talunikud ja vanad NATi mehed la\u0308bi, et vajalikud asjad saada ja kergendasime krossiraja kukrut ja\u0308lle 300 euro vo\u0303rra. Veel oli vaja metalli, et buldooseri tera keevitada, sest sinna olid praod tulnud. Rasketehnika remontimine on paras ajamahukas to\u0308o\u0308, sest raja a\u0308a\u0308res on masin vaja ka puhtaks pesta, et selle kallal u\u0308ldse midagi toimetada saaks. To\u0308o\u0308tunde on selle alla nii Tuljo kui Jaak matnud ikka lo\u0303pmatult \u2013 ei kujuta ette, kui omast ka\u0308est poleks meistrimehi vo\u0303tta ja peaks teenust sisse ostma, siis seda rada ku\u0308ll pidada ei saaks. Lo\u0303puks komistas Tuljo varuosi otsides u\u0308he ta\u0308itsa korraliku buldooseri otsa, mil alusvanker heas korras, aga mootoris kala. See kuluks meile varuosadeks ha\u0308dasti marjaks a\u0308ra. Omanik lubas hinna u\u0308le mo\u0303elda."}, {"text_idx": "#000018", "text": "Sel na\u0308dalal saime ka tsiklite pesu jaoks viietonnise tu\u0308nni osta ja juba ka traktori treileril raja a\u0308a\u0308rde a\u0308ra toimetada. Ma ise pole viimastel pa\u0308evadel raja a\u0308a\u0308rde jo\u0303udnud, sest 8. septembril toimuv ku\u0308mnes motoorienteerumine \u201cKesk-Eesti juubelituur\u201d vajab samuti korraldamist ja hulga arvutitunde. Lisaks 9. septembri EMV ku\u0308lgvankrite ja quadide ettevalmistused. Juttude ja\u0308rgi oli Tuljo vist ka tu\u0308nnile juba koha leidnud ja paika pannud, nu\u0308u\u0308d on sinna vaja ka torude ja kraanide su\u0308steem ku\u0308lge tekitada. Tegemisi jagub!"}, {"text_idx": "#000019", "text": "Nu\u0308u\u0308d on plaanid ka Po\u0303rguliste osas veidi sassi lo\u0308o\u0308dud. Meil oli planeeritud kuupa\u0308evaks 23. september. U\u0308hes EMFi kalendris oli nu\u0308u\u0308d Supikross to\u0303stetud 22. septembri peale, teises PDFi kalendris oli kuupa\u0308evaks 23. Uurisin neilt otse seda asja ja selgus, et nad teevad ikkagi 23ndal. Kuna me oleme otseselt sarnased u\u0308ritused, ei saa neid asju kohe kuidagi samal pa\u0308eval teha. 22. September ei sobi aga kuidagi meie ajavo\u0303tu pakkujale ja mul on kindel soov sama ajavo\u0303tuga see hooaeg ikkagi ka lo\u0303petada, et va\u0308ltida ses osas segadusi. Nii et mida teha? 15. sept on Mulgi maastikuso\u0303it, 16. sept Kohtla-No\u0303mme kestvus, 22. sept ei sobi ajavo\u0303tule, 23. sept Supikross, 29. sept TOP200 Maardu, a\u0308kki siis 30. September? 6. oktoober Vo\u0303rtsja\u0308rve endurosprint, vo\u0303i 7. oktoober? Mo\u0303ned telefoniko\u0303ned ja hetkeseisuga sobib 30. september nii ajavo\u0303tule kui kiirabile."}, {"text_idx": "#000020", "text": "Ta\u0308na laupa\u0308eval on rajal valves Maimu, sest me peame a\u0308ra kasutama vo\u0303imalust, et Rakveres on K-Rautas 25% ale ja igasugu asju rajal ehitamise jaoks on meil ohtralt vaja. Pinotexi, akutrelli, kruve, kobasid, OSB-plaate jne."}, {"text_idx": "#000021", "text": "Eile o\u0303htul lo\u0303ime Facebooki ka Ku\u0308lgvankrite ja quadide infogrupi, et seal jagada infot vo\u0303istluste, trennide, tehnika, radade jne kohta. Quadidele ku\u0308ll on oma grupp, aga ei leidnud u\u0308htki kohta, kus ka ku\u0308lgvankrite infot jagada. Kes on asjast huvitatud, liitub "}, {"text_idx": "#000022", "text": "Motokrossi ei tee ja ja\u0308a\u0308me oma plaanide juurde\nKas tuleb jaht vo\u0303i ei? ehk kui palju maksab motokrossi korraldamine\nMiks ometi ja\u0308lle? Ehk Po\u0303rgulised stardivad juba 13ndat hooaega!"}, {"text_idx": "#000023", "text": "MotoMari - moto elust ja elu motost"}]